Anisus
Anisus flumen (Theodisce Enns) prope Anisiam a meridie veniens in Danubium influit. Flumen in Salisburgo provincia in Alpibus mediis scaturit (accuratius in Radstädter Tauern), primo per Salisburgum et Styriam versus orientem fluit, deinde cursum vertit et in confinio inter Austriam Superiorem et Austriam Inferiorem in septentriones fertur, donec se Danubio coniungit. Anisus longitudine 254 chiliometrorum longissimus est horum Austriae fluminum, quae alias civitates non tangunt. Media aquae copia est plus quam 200 m³/s, quare in hoc flumine iam saeculo 20 ineunte complures electrificinae aedificatae sunt.